“Фәнис бүтән юк инде!”

	Актаныш районы Югары Яхшый авылында булган фа­җига күпләрне тетрән­дерде. 12 апрель көнне иртәнге якта трактор капланып, дүрт яшьлек бала үлгән иде. Баланың әнисе Лилиянең бик авыр вакыты. Бердәнбер газиз улын җирләгәннән соң, аны сең­лесе Алисә үзе белән Түбән Камага алып киткән.	 “Лилия апам Алмазга баласы белән кияүгә чыкты. Ике еллап бергә яшәделәр. Фәнис – апамның көтеп алган сабые. Ун ел буе баласы булмады бит аның. Башка була да алмый. Бар бәхете шушы бала иде, – дип сөйли Алисә. – Алмаз белән Лилиянең ничек танышканын әйтә алмыйм. Начар тормадылар. Апам фермада сыер сауды. Көненә өч тапкыр бара иде. 60 сыеры бар иде аның. Өе чиста, баласын бик ярата иде. Фәнисебез курчак кебек иде безнең”, – ди ул. 
	Гөлгенә ШИҺАПОВА	
Ватаным Татарстан

	№ --- | 18.04.2016	


